Diari Oficial de la Generalitat Valenciana


Sumari del DOGV 145, del 09-02-1984 (1984/802673)

ORDRE d'1 de desembre de 1983, de la Conselleria de Cultura, Educació i Ciència, per la qual s'aprova el reglament d'organització, funcionament i règim intern de la Comissió Assessora del Servei de Patrimoni Arquitectònic.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1983/12/01/(1)/dof/vci/html**

### Dades del document

Número de DOGV
:   145

Data del DOGV
:   09-02-1984

Secció del DOGV
:   DISPOSICIONS GENERALS

Número del document
:   1984/802673


Data del document
:   01-12-1983

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre d'1 de desembre de 1983, de la Conselleria de Cultura, Educació i Ciència, per la qual s'aprova el reglament d'organització, funcionament i règim intern de la Comissió Assessora del Servei de Patrimoni Arquitectònic.  
El Decret de 18 de desembre de 1981 (BOCPV núm. 63, d?1 de febrer de 1982) estableix en l'article quart que "es crea la Comissió Assessora del Servei del Patrimoni Arquitectònic del País Valencià, que estarà formada per persones de reconegut prestigi en la matèria, com a organisme consultiu i assessor de la Conselleria. L'estructura i composició seran establertes per ordre del Conseller de Cultura". D'altra banda, la Disposició Final Primera del Decret esmentat faculta el Conseller citat per dictar les normes precises per a l'execució, desenvolupament i aplicació.   
En atenció a aquests motius, i a la necessitat d'exercir adequadament les competències recentment transferides de l'Administració de l'Estat, cal ordenar adientment l'organització, el funcionament i el règim intern d'aquella Comissió Assessora, per la qual cosa en ús de les facultats que legalment tinc conferides he ordenat el següent:   
DISPOSICIO PRELIMINAR  
Article 1.r  
La Comissió Assessora del Servei de Patrimoni Arquitectònic, creada per Decret de la Presidència del Consell, de 18 de desembre de 1981, serà regida, quant a l'organització, el funcionament i el règim intern, pel que disposa aquesta Ordre.   
CAPITOL I. COMPOSICIO, FUNCIONAMENT I ORGANITZACIO INTERNA  
Article 2.n  
Formaran part d'aquesta Comissió Assessora aquelles persones que, vinculades a la problemàtica del patrimoni arquitectònic, siguen designades per l'Honorable Conseller de Cultura, Educació i Ciència. A més a més en són membres:   
-L'Honorable Sr. Conseller de Cultura, Educació i Ciència.   
-L'Il·lm. Sr. Director General de Promoció Cultural.   
-El Cap del Servei de Patrimoni Artístic i Arquitectònic.   
-Els Arquitectes adscrits al Servei de Patrimoni de les dependències centrals i territorials.   
En serà President l'Honorable Sr. Conseller de Cultura, Educació i Ciència o la persona en qui delegue les atribucions.   
Article 3.r  
La Comissió Assessora tindrà un nombre de membres no limitat, i tant la designació com el cessament d'aquests serà competència de l'Honorable Sr. Conseller, prèvia audiència de la Comissió Assessora.   
Article 4.t   
La Comissió Assessora podrà reunir-se en sessió ordinària o extraordinària. En sessió ordinària haurà de reunir-se, almenys, dues vegades a l'any, en les quals la Secció de Patrimoni Arquitectònic haurà d'informar sobre les activitats.   
En sessions extraordinàries es reunirà sempre que el President ho estime adient.   
Per a la vàlida constitució de qualsevol sessió, ordinària o extraordinària, de la Comissió Assessora, hi hauran de ser presents, almenys, la majoria dels membres d'aquesta, i sempre el President o la persona en qui delegue, i el Secretari.   
Article 5.é  
De totes les sessions que la Comissió Assessora celebre, se n'alçarà acta, en què constaran els informes presentats i les conclusions adoptades, i una vegada aprovada en la sessió següent a aquella a què fa referència, serà elevada a l'Honorable Sr. Conseller perquè en tinguen coneixement i, si escau, Resolució.   
Article 6.é  
La Comissió Assessora s'estructurarà en comissions sectorials, la creació de les quals serà competència de l'Honorable Sr. Conseller de Cultura, Educació i Ciència bé per iniciativa pròpia o a sol·licitud de la pròpia Comissió Assessora o de la Secció de Patrimoni Arquitectònic.   
Article 7.é  
La Comissió Assessora designarà, entre els membres, un Secretari, el qual exercirà com a tal en les comissions sectorials que, segons que disposa l'article anterior, puguen crear-se.   
CAPITOL II. FUNCIONS I ATRIBUCIONS  
Article 8.é  
Amb caràcter consultiu serà preceptiu l'Informe de la Comissió Assessora en els assumptes següents:   
a) Elaboració de les bases doctrinals per a la protecció del patrimoni arquitectònic.   
b) L'elaboració dels programes anuals i quatriennals que el Departament elabore en relació amb la protecció dispensada al patrimoni arquitectònic.   
c) L'execució dels projectes relacionats amb els indicats programes anuals i quatriennals, i,  
d) L'elaboració de disposicions generals relacionades amb la protecció del patrimoni arquitectònic en conjunt   
Article 9.é  
Alhora, la Comissió Assessora podrà emetre informes i realitzar propostes sobre qualsevol aspecte específic relacionat amb el patrimoni arquitectònic, sempre que siga sol·licitat pel President, l'Il·lm. Sr. Director General de Promoció Cultural, o per la Secció de Patrimoni Arquitectònic, i igualment per iniciativa de la pròpia Comissió Assessora mitjançant acord adoptat en sessió ordinària o extraordinària.   
Article 10  
Tots els informes que siguen requerits a la Comissió Assessora hauran d'indicar el termini en què aquests han de ser emesos.   
Article 11  
La Comissió Assessora disposarà de tota la informació que hi haja en la Secció de Patrimoni Arquitectònic i que fos necessària per al normal exercici de la seua tasca. Alhora, aquesta Secció de Patrimoni Arquitectònic facilitarà a la Comissió Assessora, en la mesura de les possibilitats, els mitjans personals i reals que aquesta li sol·licite   
DISPOSICIO FINAL  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 1 de desembre de 1983.   
El Conseller de Cultura, Educació i Ciència,  
CEBRIÀ CISCAR I CASABAN


Còpia Permalink ELI